250 



In Amentaceis integumentum fructum basi amplectens 

 post florescentiam enascitur, quod cupulam vocamus. 

 Est gynophorum cum bracteis excrescens quod in basi cu- 

 pulae Coryli, praesertim vero in cupula Quereus Aegilopis 

 cernitur. Indolem calycis monophylli liabet in Corylo; 

 e bracteis permultis constat, intimis piliformibus et juxta 

 positis ut membranam sistant in (^uercu. In Castanea, 

 Fago etc. formam pericarpii induit. — Cupula Taxi bac- 

 cata est gynophorum per se excrescens absque bracteis. 



Bracteae seu paleae germen iucludentes pericarpium 

 spurium in Othonna pectinata aliisque Syngenesis formant. 



Gynophorum excrescens alveolatum semina fovens in 

 Nelumbio observatur. Calyx baccatus in Blito adest, hy- 

 panthium baccatum inRosa. Corollae basis inMirabili nu- 

 cem format. 



Fructus compositus e germinibus plurium florum 

 coadunatis oritur. Fructus spurii recensiti partim coinpositi 

 sunt, uti galbulus etc. 



147. Pericarpium est pars fructus, quae 

 semina undique includit. 



Pericarpii nomen antiquum ; utitur eo et bene definito 

 Adr. Spigelius (Isagoge in rem herbariam, Helmst. 

 1667. c. 13.). 



Pericarpium aut universale est aut partiale. II- 

 lud in plerisque occurrit plantis, hoc in illis, qui fructum 

 multiplicem habent et est pericarpium carpelli. Utrumque 

 pericarpii nomine venit. Varias pericarpiorum species 

 distinxerunt Botanici. Cum fructus frequenter in usum 

 hominum vertantur varia nomina his imposuit antiquitas, 

 nucis, baccae, leguminis, siliquae, pomi quibus conceptaculi 



